stanford-oval/wikipedia huggingface dataset:
טוני פארקר
נבחרת לאומית

בצעירותו שיחק פארקר עבור נבחרת הנערים של צרפת באליפות אירופה לנערים, בשנים 1998 ו-2000. בטורניר של שנת 2000 הוא זכה בתואר ה-MVP וסייע לנבחרתו לזכות בטורניר, תוך שהוא משיג ממוצעים של 25.8 נקודות, 6.8 אסיסטים ו-6.8 חטיפות למשחק.
פארקר שיחק לראשונה עבור הנבחרת הלאומית של צרפת בטורניר בינלאומי באליפות אירופה בכדורסל בשנת 2001, שהתקיימה בטורקיה. הוא העפיל עם נבחרתו לשלב רבע הגמר באליפות זו, וסיים עמה במקום השישי. ההישג לא הספיק לצרפת להעפיל לאליפות העולם, מאחר שרק חמש הראשונות באליפות אירופה העפילו אליה.
ב-2003 קיבל פארקר את סרט הקפטן של נבחרת צרפת. הוא היה השחקן המוביל של נבחרתו באליפות אירופה בשנה זו. הוא סיים במקום השישי בדירוג הקולעים בטורניר עם 18 נקודות בממוצע למשחק וכמוביל של קבוצתו במדדים רבים, והוביל את נבחרתו עד לחצי הגמר. עם זאת, צרפת הפסידה לאיטליה במשחק על המקום השלישי, ולא הצליחה להעפיל לאולימפיאדת אתונה. פארקר נבחר לחמישיית המצטיינים של הטורניר.
באליפות אירופה בשנת 2005 הוביל פארקר את נבחרת צרפת לזכייה במדליית הארד, לאחר העפלה נוספת לחצי הגמר וניצחון על ספרד במשחק על המקום השלישי. הוא קלע 11.9 נקודות בממוצע למשחק באליפות זו. כתוצאה מההישג העפילה צרפת לאליפות העולם 2006, אך פארקר לא יכול היה להשתתף בה בשל פציעה במשחק הכנה לטורניר. פארקר הצטיין במיוחד באליפות אירופה 2007 וסיים כסגן מלך הסלים עם 20.1 נקודות למשחק, אך הודח עם נבחרתו ברבע הגמר, לאחר הפסד לרוסיה. הוא הגיע עם נבחרתו לרבע הגמר גם באליפות אירופה של 2009.
באליפות אירופה בכדורסל 2013 הוביל פארקר את נבחרת צרפת לזכייה באליפות (מדליית זהב) לאחר ניצחון בגמר 80:60 על נבחרת ליטא. בחצי הגמר שיחקה צרפת נגד ספרד וכבר פיגרה ב-18 הפרש אך בזכות משחק הירואי של פארקר שקלע 32 נקודות הצליחה צרפת לכפות הארכה ולנצח בסוף 75:72. במשחק הגמר עצמו לא בלט פארקר וקלע רק 12 נקודות אך חבריו השלימו את המלאכה וזכו בגביע.
מחוץ לכדורסל

בשנים 2007–2011 היה פארקר נשוי לשחקנית אווה לונגוריה. לונגוריה הגיעה בקביעות למשחקים הביתיים של סן אנטוניו.
ב-2007 קיבל פארקר את אות לגיון הכבוד בדרגת האביר. בשל היותו כדורסלן בולט, הוא הופיע על עטיפת המשחק NBA Live בשנת 2009.
סטטיסטיקות הקריירה

נכון לסיום עונת 2018/2019.‏
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | סן אנטוניו | 77 | 72 | 29.4 | 0.419 | 0.323 | 0.675 | 2.6 | 4.3 | 1.2 | 0.1 | 9.2 |
| 2002/2003 | סן אנטוניו | 82 | 82 | 33.8 | 0.464 | 0.337 | 0.755 | 2.6 | 5.3 | 0.9 | 0.0 | 15.5 |
| 2003/2004 | סן אנטוניו | 75 | 75 | 34.4 | 0.447 | 0.312 | 0.702 | 3.2 | 5.5 | 0.8 | 0.1 | 14.7 |
| 2004/2005 | סן אנטוניו | 80 | 80 | 34.2 | 0.482 | 0.276 | 0.650 | 3.7 | 6.1 | 1.2 | 0.0 | 16.6 |
| 2005/2006 | סן אנטוניו | 80 | 80 | 33.9 | 0.548 | 0.306 | 0.707 | 3.3 | 5.8 | 1.0 | 0.0 | 18.9 |
| 2006/2007 | סן אנטוניו | 77 | 77 | 32.5 | 0.520 | 0.395 | 0.783 | 3.2 | 5.5 | 1.1 | 0.1 | 18.6 |
| 2007/2008 | סן אנטוניו | 69 | 68 | 33.5 | 0.494 | 0.258 | 0.715 | 3.2 | 6.0 | 0.8 | 0.1 | 18.8 |
| 2008/2009 | סן אנטוניו | 72 | 71 | 34.1 | 0.506 | 0.292 | 0.782 | 3.1 | 6.9 | 0.9 | 0.1 | 22.0 |
| 2009/2010 | סן אנטוניו | 56 | 50 | 30.9 | 0.487 | 0.294 | 0.756 | 2.4 | 5.7 | 0.5 | 0.1 | 16.0 |
| 2010/2011 | סן אנטוניו | 78 | 78 | 32.4 | 0.519 | 0.357 | 0.769 | 3.1 | 6.6 | 1.2 | 0.0 | 17.5 |
| 2011/2012 | סן אנטוניו | 60 | 60 | 32.0 | 0.480 | 0.230 | 0.799 | 2.9 | 7.7 | 1.0 | 0.1 | 18.3 |
| 2012/2013 | סן אנטוניו | 66 | 66 | 32.9 | 0.522 | 0.353 | 0.845 | 3.0 | 7.6 | 0.8 | 0.1 | 20.3 |
| 2013/2014 | סן אנטוניו | 68 | 68 | 29.4 | 0.499 | 0.373 | 0.811 | 2.3 | 5.7 | 0.5 | 0.1 | 16.7 |
| 2014/2015 | סן אנטוניו | 68 | 68 | 28.7 | 0.486 | 0.427 | 0.783 | 1.9 | 4.9 | 0.6 | 0.0 | 14.4 |
| 2015/2016 | סן אנטוניו | 72 | 72 | 27.5 | 0.493 | 0.415 | 0.760 | 2.4 | 5.3 | 0.8 | 0.2 | 11.9 |
| 2016/2017 | סן אנטוניו | 63 | 63 | 25.2 | 0.466 | 0.333 | 0.726 | 1.8 | 4.5 | 0.5 | 0.0 | 10.1 |
| 2017/2018 | סן אנטוניו | 55 | 21 | 19.5 | 0.459 | 0.270 | 0.705 | 1.7 | 3.5 | 0.5 | 0.0 | 7.7 |
| 2018/2019 | שארלוט | 56 | 0 | 17.9 | 0.460 | 0.255 | 0.734 | 1.5 | 3.7 | 0.4 | 0.1 | 9.5 |
| קריירה |  | 1,254 | 1,151 | 30.5 | 0.491 | 0.324 | 0.751 | 2.7 | 5.6 | 0.8 | 0.1 | 15.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002 | סן אנטוניו | 10 | 10 | 34.1 | 0.456 | 0.370 | 0.750 | 2.9 | 4.0 | 0.9 | 0.1 | 15.5 |
| 2003 | סן אנטוניו | 24 | 24 | 33.9 | 0.403 | 0.268 | 0.713 | 2.8 | 3.5 | 0.9 | 0.1 | 14.7 |
| 2004 | סן אנטוניו | 10 | 10 | 38.6 | 0.429 | 0.395 | 0.657 | 2.1 | 7.0 | 1.3 | 0.1 | 18.4 |
| 2005 | סן אנטוניו | 23 | 23 | 37.3 | 0.454 | 0.188 | 0.632 | 2.9 | 4.3 | 0.7 | 0.1 | 17.2 |
| 2006 | סן אנטוניו | 13 | 13 | 36.5 | 0.460 | 0.222 | 0.810 | 3.6 | 3.8 | 1.0 | 0.1 | 21.1 |
| 2007 | סן אנטוניו | 20 | 20 | 37.6 | 0.480 | 0.333 | 0.679 | 3.4 | 5.8 | 1.1 | 0.0 | 20.8 |
| 2008 | סן אנטוניו | 17 | 17 | 38.5 | 0.497 | 0.350 | 0.753 | 3.7 | 6.1 | 0.9 | 0.1 | 22.4 |
| 2009 | סן אנטוניו | 5 | 5 | 36.2 | 0.546 | 0.214 | 0.710 | 4.2 | 6.8 | 1.2 | 0.2 | 28.6 |
| 2010 | סן אנטוניו | 10 | 2 | 33.5 | 0.474 | 0.667 | 0.595 | 3.8 | 5.4 | 0.6 | 0.0 | 17.3 |
| 2011 | סן אנטוניו | 6 | 6 | 36.8 | 0.462 | 0.125 | 0.756 | 2.7 | 5.2 | 1.3 | 0.3 | 19.7 |
| 2012 | סן אנטוניו | 14 | 14 | 36.1 | 0.453 | 0.333 | 0.807 | 3.6 | 6.8 | 0.9 | 0.0 | 20.1 |
| 2013 | סן אנטוניו | 21 | 21 | 36.4 | 0.458 | 0.355 | 0.777 | 3.2 | 7.0 | 1.1 | 0.1 | 20.6 |
| 2014 | סן אנטוניו | 23 | 23 | 31.3 | 0.486 | 0.371 | 0.729 | 2.0 | 4.8 | 0.7 | 0.1 | 17.4 |
| 2015 | סן אנטוניו | 7 | 7 | 30.0 | 0.363 | 0.000 | 0.588 | 3.3 | 3.6 | 0.3 | 0.0 | 10.9 |
| 2016 | סן אנטוניו | 10 | 10 | 26.4 | 0.449 | 0.250 | 0.857 | 2.2 | 5.3 | 0.6 | 0.2 | 10.4 |
| 2017 | סן אנטוניו | 8 | 8 | 26.4 | 0.526 | 0.579 | 1.000 | 2.5 | 3.1 | 0.5 | 0.0 | 15.9 |
| 2018 | סן אנטוניו | 5 | 0 | 13.4 | 0.378 | 0.000 | 0.714 | 0.8 | 1.2 | 0.4 | 0.0 | 6.6 |
| קריירה |  | 226 | 213 | 34.3 | 0.461 | 0.309 | 0.731 | 2.9 | 5.1 | 0.9 | 0.1 | 17.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  באתר פיב"א
↑  בגיל 37: טוני פארקר הודיע על פרישה מכדורסל, באתר וואלה, 10 ביוני 2019
↑  nba.com, Tony Parker - Career Stats and Totals
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
| --- | --- |
בקרת זהויות :  PLWABN: 9810685695005606  BnF: cb40062824d (data)  ISNI: 0000 0000 4204 7051  LCCN: n2008039224  MusicBrainz: f8859190-0554-43b0-8071-619e05717439  SUDOC: 077436237  VIAF: 69163602   WorldCat (עם VIAF): 69163602 
פארקר במשחק מול וושינגטון ויזארדס בעונת 2007/08
פארקר בעונת 2008/09
פארקר במדי נבחרת צרפת במהלך יורובאסקט 2011
אמבר דון

| --- | --- |

אמבר דון בעת קבלת הפרס, 2012
 לידה:  1974 (בת 51 בערך) Fort Erie, קנדה 
 מדינה:  קנדה 
 סוגה:  רומן, שירה, מאמרים
 יצירות בולטות:  Sub Rosa 
 פרסים והוקרה:  פרס למדא לספרות 
 www.amberdawnwrites.com
 
אמבר דון (באנגלית: Amber Dawn) היא סופרת משוררת, אמנית מיצג ויוצרת סרטים קנדית ועובדת מין לשעבר המגדירה את עצמה כפמיניסטית קווירית ופעילה למען עובדות מין.
ביוגרפיה

אמבר דון (זהו שמה הפרטי, היא אינה משתמשת בשם משפחה) נולדה להורים אמריקאים שעזבו את באפלו, ניו יורק כדי להתחמק מצו הגיוס שקיבל אביה ב-1969. הם עברו לקנדה וגידלו את בתם בקומונה הקטנה קריסטל ביץ' (אנ') באונטריו. זוהי קומונה שמונה כ-8000 תושבים אשר שימשה השראה לדון בכתיבת ספרה האחרון "יציאת כביש סדום" (באנגלית: Sodom Road Exit) על שם הכביש המקומי.
ב-1992, בגיל 17, עזבה את הקומונה ועברה לוונקובר ופרנסה את עצמה כעובדת מין בדאונטאון איסטסייד (אנ'). עבודתה כללה זנות ברחוב, אירוח בדירתה הפרטית וצילומי פורנוגרפיה. היא כתבה על התקופה הזו בספרה השני, "איך שירה הצילה את חיי: זיכרונותיה של עובדת מין" שהוא ספר זכרונות ושירה. בסוף שנות ה-90 נרשמה לסדנת שירה באוניברסיטת קולומביה הבריטית ולאחר מכן לתוכנית לתואר ראשון ותואר שני בכתיבה יוצרת של האוניברסיטה, שם היא גם מרצה בעצמה.
קריירה > כתיבה

רומן ביכוריה Sub Rosa, שיצא לאור ב-2010, זכה באותה שנה בפרס למדא לספרות בקטגוריה ספרות ביכורים (אנ'), ב-2012 בפרס דיין אוגילבי (אנ') של קרן הסופרים של קנדה (אנ') לסופרים להט"בים חדשים. הרומן מספר על קבוצה של עובדות מין קטינות אשר יש להן כוחות קסומים שמעניקים להן ביטחון וחופש מסטיגמה.
דון הייתה גם עורכת של האנתולוגיה "אגרוף אשת העכביש: סיפורי פחד ותשוקה קווירית" (באנגלית: Fist of the Spider Woman: Tales of Fear and Queer Desire), מועמדת לפרס למדא עבור מדע בדיוני, פנטזיה ואימה ב-2009, ועורכת משנה עם טריש קלי של "לשון קשוחה : פמיות כותבות פורנו" (באנגלית: Rough Tongue: Femmes Write Porn).
בשנת 2013 הוציאה ספר של חיבורים ושירים שכותרתו "איך שירה הצילה את חיי: זיכרונותיה של עובדת מין" (באנגלית: How Poetry Saved My Life: A Hustler's Memoir). אשר בנוסף לשירים מפרי עטה ולמאמרים בנושא כתיבה יוצרת ככלי להעצמת אנשים שקולם לא נשמע גם כולל שירים של עובדות מין שדון עבדה איתן בכל מיני אירועים ברחבי ונקובר. הספר היה מועמד לפרס למדא ה-26 בקטגוריית ספר זכרונות/ביוגרפיה לסבית וזכה בפרס הספר של ונקובר לשנת 2013.
הרומן השני שלה, "יציאת כביש סדום (באנגלית: Sodom Road Exit) שיצא לאור בשנת 2018. היה מועמד ב-2019 לפרס למדא ה-31 עבור פרוזה לסבית. הרומן הוא מסוג ריאליזם קסום ועוסק ביחסי אם ובת, רומנטיקה לסבית, סיפור התבגרות, התגברות על טראומה ומסע על-טבעי.
היא מלמדת כתיבה יצירתית באוניברסיטת קולומביה הבריטית, וכמו כן מדריכה אורחת בפעילויות קהילתיות שונות בשכונת דאונטאון איסטסייד, אזור המושפע מבעיות הקשורות בעוני. פרוזה, שירה ומאמרים פרי עטה מופיעים בכתבי עת ספרותיים ואנתולוגיות שונות, למשל רום (אנ').
קריירה > סרטים

ב-2004 יצא סרטה התיעודי Girl on Girl בבכורה בפסטיבל הסרטים הקווירי של ונקובר (אנ') בו זכה בפרס בחירת הקהל לסרט קצר, ולאחר מכן הוקרן בפסטיבלים בינלאומיים ושולב בתוכנית הלימודים המגדרית באוניברסיטת קונקורדיה.
קריירה > אמנות מיצג

דון יצאה עם המופע “I Fell in Love with Black” ב-2013 בפסטיבל אומנות וספרות בוונקובר' שהוא עיבוד לסיפור קצר המספר את סיפור המשיכה הרומנטית בין ביילי, ילדה מתבודדת בת 7 לפסל שנקרא "קתדרלת השמים" המוצג בגלריית אולברייט-נוקס בבאפלו, ניו יורק. המופע מכיל הקראה והצגת שקופיות.
קריירה > פעילויות אחרות

דון ניהלה את התוכניה של פסטיבל הסרטים הקווירי של ונקובר במשך ארבע שנים, עד 2012. בשנת 2017, היא הצטרפה בשנית לפסטיבל הסרטים הקווירי של וונקובר כמנהלת אומנותית.
היא שירתה לצד ויוק שרעיה (אנ') ואן פלמינג (אנ') כשופטות בפרס דיין אוגילבי בשנת 2013, והן בחרו במחזאי כריס גטצ'ליאן (אנ') כזוכה של השנה.
קריירה > אקטיביזם

דון מקדמת תפיסה פמיניסטית הצטלביותית, הלוקחת בחשבון גזע, מעמד ונטייה מינית. היא מקדמת שיח בנושא הסטיגמות הקשורות לעבודת מין גם בתוך הקהילה הלסבית ובקרב קהילות אקטיביסטיות.
ביבליוגרפיה

| כותרת | שנת פרסום | הערות |
| --- | --- | --- |
| עם לשון קשוחה: פמיות כותבות פורנו | 2005 | עורכת |
| אגרוף אשת העכביש: סיפורי פחד ותשוקה קווירית | 2009 | עורכת |
| תת-רוזה | 2010 |  |
| איך שירה הצילה את חיי | 2013 |  |
| היכן שהמילים נגמרות והגוף שלי מתחיל | 2015 |  |
| יציאת כביש סדום | 2018 |  |
הערות שוליים

↑  Our Campus: Novelist Amber Dawn is a sex worker turned UBC instructor, באתר הרשמי של סטודנטים באוניברסיטת קולומביה הבריטית, 8 בינואר 2017 (באנגלית)
1 2 3  Writing is Activism:* The Feminist Poetics of Amber Dawn באתר Women Suffrage & Beyond! ‏ 24 ביולי 2013 (באנגלית)
1 2  Amber Dawn brings the supernatural to her sleepy hometown for her latest novel (באנגלית)
↑  "Canadian authors celebrated at the Lambda Awards". Quill & Quire, May 27, 2011.
1 2  "Vancouver's Amber Dawn wins LGBT literary award". CBC News, June 26, 2012.
↑  Kit-Bacon Gressitt (30 באפריל 2013). "BOOK REVIEW: Amber Dawn's "How Poetry Saved My Life: A Hustler's Memoir"". San Diego Gay and Lesbian News. {{cite web}}:  (עזרה)
↑  "The red fingernail of authority". Xtra!, April 19, 2013.
↑  Last Word: Amber Dawn on the role poetry plays in our lives (באנגלית)
↑  Amber Dawn wins 2013 City of Vancouver Book Award באתר העיר ונקובר, 22 בנובמבר 2013 (באנגלית)
↑  "How an abandoned small-town theme park inspired Amber Dawn's new novel". CBC Books, May 7, 2018.
↑  ביוגרפיה של אמבר דון באתר הרשמי
↑  שאלות ותשובות עם אמבר דון באתר Project space ‏27 באוגוסט 2013
↑  Takeuchi, Craig (27 באוגוסט 2012). "Amber Dawn leaves Vancouver Queer Film Festival for literary life". The Georgia Straight. {{cite web}}:  (עזרה)
↑  "Vancouver Queer Film Fest nets two arts luminaries as artistic directors". Vancouver Metro, March 17, 2017.
↑  "C. E. Gatchalian, wins Dayne Ogilvie Prize" National Post, June 27, 2013.
| --- | --- |
בקרת זהויות :  BnF: cb17780287f (data)  GND: 1231016108  ISNI: 0000 0001 1938 5965  LCCN: no2011081368  NTA: 36342847X  VIAF: 106604749   WorldCat (עם VIAF): 106604749
מים מתחת לגשר

מים מתחת לגשר הוא שם האלבום השני של המוזיקאי והזמר הישראלי איתי פרל, אשר יצא באפריל 2008 בחברת התקליטים "התו השמיני", בהפקת אלון אולארצ'יק.
רשימת השירים באלבום

| שיר | אורך | מילים | לחן | עיבוד |
| --- | --- | --- | --- | --- |
| אפילו לא אני | 04:06 | איתי פרל | איתי פרל | אלון אולארצ'יק |
| מים מתחת לגשר | 04:01 | איתי פרל | איתי פרל | אלון אולארצ'יק |
| אל תוותרי על הירח | 03:58 | איתי פרל | איתי פרל | אלון אולארצ'יק |
| הלוואי עליי | 04:44 | איתי פרל | איתי פרל | אלון אולארצ'יק |
| בלפור | 04:42 | איתי פרל | איתי פרל | אלון אולארצ'יק |
| ילד טוב נשבר | 04:13 | איתי פרל | איתי פרל | אלון אולארצ'יק |
| כבלים | 04:42 | איתי פרל | איתי פרל | אלון אולארצ'יק |
| הרי את משוחררת | 03:37 | איתי פרל | איתי פרל | אלון אולארצ'יק |
| ארץ זבת חלב | 03:17 | איתי פרל | איתי פרל | אלון אולארצ'יק |
| בא לקחת אותך הביתה | 03:29 | איתי פרל | איתי פרל | אלון אולארצ'יק |
| שיר קצר שנשמע טוב | 01:26 | איתי פרל | איתי פרל | אלון אולארצ'יק  |
סינגלים

| אפילו לא אני |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2007 |  |  |
|  | יצא לאור: אוקטובר 2007 |  |  |
|  | אורך: 04:06 |  |  |
|  | מפיק: אלון אולארצ'יק |  |  |
|  | פזמונאי: איתי פרל |  |  |
מלחין: איתי פרל: 

| ילד טוב נשבר |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2007 |  |  |
|  | יצא לאור: דצמבר 2007 |  |  |
|  | אורך: 04:13 |  |  |
|  | מפיק: אלון אולארצ'יק |  |  |
|  | פזמונאי: איתי פרל |  |  |
מלחין: איתי פרל: 

| מים מתחת לגשר |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2007 |  |  |
|  | יצא לאור: פברואר 2008 |  |  |
|  | אורך: 04:01 |  |  |
|  | מפיק: אלון אולארצ'יק |  |  |
|  | פזמונאי: איתי פרל |  |  |
מלחין: איתי פרל:
הערות שוליים

↑  השם "מים מתחת לגשר" הוא תרגום הביטוי "Water Under the Bridge".  זהו ביטוי באנגלית שמתייחס לעובדה שמים הזורמים בנהר לעבר הים, זורמים ללא הרף, אינם קבועים, לא יישארו, ולאחר שחלפו הם אינם משמעותיים או רלוונטיים.  הביטוי המקביל בעברית לביטוי זה הוא "שלג דאשתקד"
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
בלו ויינס

| --- | --- |

 פעילות:  קידום זכויות נשים ואנשים טרנסג'נדרים
 מדינה:  פקיסטן
 מקום פעילות:  ח'ייבר פח'טונח'ווה, FATA
 תקופת הפעילות:  1999–הווה (כ־26 שנים) 
 blueveins.org
 
בלו ויינס (באורדו: بلیو وینز) ובתרגום - ורידים כחולים, היא עמותת נשים שבסיסה בפשאוור, ח'ייבר פח'טונח'ווה, שבפקיסטן. הארגון פועל כדי לחזק ולהניע נשים סיסג'נדריות וטרנסג'נדריות לפעולה קולקטיבית למען זכויותיהן ולמען ייצוג הולם.
רקע

בלו ויינס נוסדה על ידי קבוצת נשים פעילות ב-1999, קודם כל כדי להפיץ מידע ולהעלות מודעות לסרטן השד בח'ייבר פח'טונח'ווה (KPK) ובאזורים השבטיים המנוהלים פדרלית (FATA). עד מהרה, פעילותה התרחבה לכיוונים חדשים, והעמותה פועלת בשיתוף עם מגוון ארגונים עממיים כדי להבטיח ולשמר את זכויותיהן של נשים ולמען זכויות טרנסג'נדרים בח'ייבר פח'טונח'ווה.
פעילות

העמותה פועלת נגד אלימות כלפי נשים, והיא חברה באיחוד לסיום האלימות נגד נשים וילדות (End Violence Against Women & Girls Alliance). בין יתר פעילותיה היא מקדמת מניעה ומיגור של תופעת נישואי ילדות, וחברה בארגון "ילדות, לא כלות".
ב-2013, בלו ויינס יצרה שותפות עם KIOS, מלכ"ר פיני, כדי לתעד מקומות עם ריבוי מקרים של הטרדה מינית בפקיסטן. הפרויקט הוביל לכך ש-46 נשים הגישו תביעות, בסיוע העמותה. בלו ויינס מציעה סדנאות והכשרה לנשים בהתמודדות ומניעת הטרדה מינית במקום העבודה. באותה שנה, בלו ויינס פרסמה מניפסט המעודד נשים כדי לממש את זכותן להצביע.
בלו ויינס ממשיכה לפעול להנגשת שירותי בריאות לנשים עניות ואלה שחיות באזורים מרוחקים.
בין היוזמות המרכזיות של בלו ויינס כלולה היוזמה למען זכויות לאנשים טרנסג'נדרים בפקיסטן. בנוסף לאספקת עזרה ומשאבים, כגון מתן מכונות תפירה לאנשים בקהילה הטרנסג'נדרית, העמותה עזרה להקים את איחוד TransAction למען זכויות לאנשים טרנסג'נדרים ב-KPK. ב-2017, בלו ויינס, יחד עם TransAction, דרשה הגנות משפטיות עבור אנשים טרנסג'נדרים ב-KPK, בקמפיין שהיה להצלחה היסטורית - KPK הפך למחוז הראשון בדרום אסיה שבו יש הגנות משפטיות מסוג זה.
יוזמה נוספת של בלו ויינס היא MEN UNiTE.[דרושה הבהרה]
בנוסף ליוזמות אלו, בלו ויינס מציעה סיוע משפטי לנשים שורדות אלימות, ופועלת למען ממשל תקין ושקיפות שלטונית, שתתקיים במסגרת השתתפות אזרחית-קהילתית.
הערות שוליים

↑  "Blue Veins". Insight on Conflict (באנגלית).
↑  Rehman, Sonya (4 בספטמבר 2014). "Interview: Qamar Naseem: The Pakistani Feminist". The Diplomat (באנגלית אמריקאית). {{cite news}}:  (עזרה)
↑  "MPs, Civil Society, Media for End to Child Marriages". The Nation. 12 באוקטובר 2012. אורכב מ-המקור ב-2017-08-15 – via HighBeam Research. {{cite news}}:  (עזרה)
↑  "Women tweet to map sexual harassment in Pakistan". Ignite - Global Fund for Women (באנגלית). 2015-04-27.
↑  "Miles to go: Protecting women against harassment at workplace in KP". Pajhwok Afghan News. 15 ביולי 2015. {{cite web}}:  (עזרה)
↑  "Govt Urged to Ensure Maximum Participation of Women in Polls". The Nation. 11 באפריל 2013. אורכב מ-המקור ב-2017-08-15 – via HighBeam Research. {{cite news}}:  (עזרה)
↑  "Women's rights to vote in LG polls 'under threat'". Dawn (באנגלית). 2015-05-26.
↑  Umar, Noorjehan (2017-08-02). "Seeking Equality". Newsweek Pakistan (באנגלית אמריקאית).
↑  "Sewing machines distributed among transgender community - Centreline". Centreline (באנגלית אמריקאית). 2016-09-28.
↑  Tariq, Khusro (21 בנובמבר 2016). "What Trans Action KP can teach Pakistan". The Express Tribune Blogs. {{cite news}}:  (עזרה)
↑  "Policy for protection of transgender persons demanded". Dawn (באנגלית). 2017-07-06.
↑  "KPK becomes first South Asian province having Transgender protection policy". Times of Islamabad (באנגלית אמריקאית). 28 בדצמבר 2016. {{cite news}}:  (עזרה)
אמבר הרד

| --- | --- |

אמבר הרד בכנס "קומיק-קון" בסן דייגו, יולי 2018
 לידה:  22 באפריל 1986 (בת 38) ארצות הברית אוסטין, טקסס, ארצות הברית 
 שם לידה:  Amber Laura Heard 
 מדינה:  ארצות הברית 
 תקופת הפעילות:  מ-2004
 מקום לימודים:  St. Michael's Catholic Academy 
 בן או בת זוג:  ג'וני דפ (3 בפברואר 2015–23 במאי 2017)  קתרין גארסיה (2008–2012)  אילון מאסק (2016–נובמבר 2017) 
 מספר צאצאים:  1 
 פרסים והוקרה:  פרסי הוליווד הצעירה (2008)  היכל התהילה של תעשיית הקולנוע בטקסס (2014)  Spotlight Awards (2011) 
 פרופיל ב-IMDb
 
אמבר לורה הרד (באנגלית: Amber Laura Heard; נולדה ב-22 באפריל 1986) היא שחקנית אמריקאית. התפרסמה בזכות תפקידיה בסרטים "לעולם אל תיכנע", "יומן הרום", "מרדף עצבני" ו"אקוומן".
ביוגרפיה

הרד נולדה וגדלה באוסטין בירת טקסס, בתם של פייג' והקבלן דייוויד הרד. היא גדלה כקתולית ובגיל 16 הפכה לאתאיסטית לאחר שאיבדה חברה קרובה בתאונת דרכים.
למדה דרמה באקדמיה הקתולית "סנט מייקל" והופיעה בפרסומות מקומיות, לפני שנסעה בגיל 17 לניו יורק כדי לפתח קריירת דוגמנות. לאחר מכן נסעה ללוס אנג'לס כדי לפתח קריירת משחק.
בשנת 2004 הופיעה לראשונה בקולנוע בתפקיד קטן בסרט הדרמה "אורות ליל שישי". באותה שנה התארחה בפרק בסדרה "ג'ק ובובי". בשנת 2005 שיחקה בעונה השנייה בסדרה "The O.C." ובסרט "ארץ קרה".
ב-2006 התפרסמה לראשונה במותחן האימה "כל הבנים אוהבים את מנדי ליין" בתפקיד הראשי של התלמידה מנדי ליין. באותה שנה התארחה בפרק בסדרה "מחשבות פליליות". בשנת 2007 שיחקה בדרמת ההתבגרות "לזכור את המבוכה" לצד לייטון מיסטר. ב-2007 שיחקה בסדרת ההתבגרות "תמרים חבויים" והתארחה בפרק בסדרה "קליפורניקיישן".
בשנת 2008 שיחקה בדרמת הפעולה "לעולם אל תיכנע", בקומדיה "פיינאפל אקספרס" בתור אנג'י אנדרסון חברתו של הפקיד דייל דנטון (סת' רוגן) ובדרמה "לילות אל. איי".
בשנת 2009 הופיעה לצידם של דמי מור ודייוויד דוכובני בדרמה הקומית " הג'ונסונים", במותחן הפסיכולוגי "האב חורג" בתפקיד קלי חברתו של מייקל הארדין (פן בדג'לי) ובתפקיד קטן בקומדיה "ברוכים הבאים לזומבילנד".
בשנת 2010 שיחקה הרד בסרט "מחלקה סגורה", וב-2011 כיכבה בתפקיד ראשי לצידו של ניקולס קייג' בסרט הפעולה "מרדף עצבני" בתור המלצרית פיפר והשתתפה בדרמה הספרותית "יומן הרום", בתפקיד שנאל ארוסתו של איש העסקים סנדרסון (אהרון אקהרט).בנוסף שיחקה בשבעה פרקים בסדרה הכושלת "מועדון הפלייבוי" בתפקיד שפנפנת הפלייבוי באני מאורין.
בשנת 2013 שיחקה בסרטים "מצ'טה קטלני" "סירופ" ו"פרנויה".
בשנת 2014 שיחקה בסרט המותחן "3 ימים להרוג" לצידו של קווין קוסטנר.
בשנת 2015 הופיעה בסרט "מג'יק מייק 2" לצידו של צ'נינג טייטום.
בשנת 2017 הצטרפה הרד ליקום הקולנועי של DC כאשר גילמה את דמותה של מירה בסרט "ליגת הצדק" שיצא ב-2017 ובסרט "אקוומן" בכיכובו של ג'ייסון מומואה שיצא בשנת 2018. עוד בשנה זו, שיחקה לצדם של תיאו ג'יימס ובילי בוב תורנטון במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989.
ביוגרפיה > חיים אישיים

הרד היא ביסקסואלית. בשנת 2010 יצאה מהארון כאשר הגיעה לאירוע מטעם הליגה ההומו-לסבית נגד השמצה, עם בת זוגה הצלמת טסייה ואן רי, איתה יצאה בין השנים 2008 עד 2011. היא אמרה בנוגע למיניותה: "אני לא מסווגת את עצמי בדרך כזו או אחרת - היו לי מערכות יחסים מוצלחות עם גברים ועכשיו אישה. אני אוהבת את מי שאני אוהבת; האדם הוא מי שחשוב." בשנת 2012 החלה לצאת עם השחקן ג'וני דפ. השניים נישאו ב-3 בפברואר 2015 בטקס אזרחי פרטי בביתם בלוס אנג'לס. הם התגרשו כעבור 15 חודשים, בגירושים מכוערים, לטענתה, לאחר פרשיית אלימות מצידו כלפיה. הרד הבטיחה לתרום את כלל כספי הגירושים לצדקה, אך נכון למאי 2022 עוד לא עשתה זאת.
לאחר שהתגרשה מדפ החלה לצאת עם היזם והמיליארדר הקנדי-אמריקאי אילון מאסק. הם יצאו ביחד במשך מספר חודשים ב-2017, אבל נפרדו באותה השנה.
בדצמבר 2018 פרסמה הרד מאמר עמדה ב"וושינגטון פוסט", בו אמרה שעקב הפיכתה לסמל של קורבן לאלימות זוגית, היא איבדה הזדמנויות עבודה ונענשה על ידי החברה. במרץ 2019 פורסם כי דפ תובע תביעת דיבה בסך 50 מיליון דולר כנגד הרד עקב הנאמר באותו מאמר, אף על פי שהוא אינו מוזכר, וטען כי היא זו שהייתה אלימה כלפיו במערכת היחסים.
ביולי 2021 פרסמה שנולדה לה בת ב-8 באפריל 2021 בתהליך פונדקאות.
בדצמבר 2024 הרד הביעה תמיכה פומבית בבלייק לייבלי בעקבות תלונת ההטרדה המינית שהגישה נגד ג'סטין בלדוני. הרד טענה כי המדיה החברתית היא התגלמות האמרה "שקר עושה מחצית הדרך סביב העולם לפני שהאמת מספיקה לנעול את מגפיה". היא ציינה כי חוותה זאת מקרוב. בלדוני השתמש באותו צוות יחסי ציבור כמו ג'וני דפ במהלך קרב הדיבה שלו עם הרד ב-2022. עורך דינו של בלדוני, בריאן פרידמן, הגיב לדברי הרד באומרו כי צוות יחסי הציבור TAG PR חייב להיות החזק ביותר בעולם אם הצליח לשנות לחלוטין את התפיסה הן של אמבר הרד והן של בלייק לייבלי.
ביוגרפיה > פרשת המשפט

ב-11 באפריל 2022 החל משפט תביעת הדיבה של דפ נגד הרד, ונמשך כשישה שבועות, עד 27 במאי של אותה שנה. ב-1 ביוני 2022 הוכרע המשפט בניצחון לטובת דפ, לאחר שחבר המושבעים קבע שהרד הוציאה את דיבתו בכל שלושת הסעיפים אשר פורסמו במאמר, ופסקו תשלום של 10 מיליון דולר על הפגיעה ו-5 מיליון דולר נוספים כפיצוי, שהורדו ל-350 אלף דולר על ידי השופטת בעקבות מגבלת הסכום בווירג'יניה. בנוסף פסקו המושבעים על תשלום של 2 מיליון דולר לזכותה של הרד, לאחר שמצאו שעורך דינו של דפ הוציא את דיבתה בסעיף אחד מתוך שלושת סעיפי התביעה הנגדית.
במאי 2022 הצדדים הגיעו להסכם פשרה לפיו הרד תשלם סכום סופי של 1 מיליון דולר.
פילמוגרפיה

| שנה | סרט | תפקיד | הערות |
| --- | --- | --- | --- |
| 2004 | אורות ליל שישי | מריה |  |
| 2004 | Side FX | שיי |  |
| 2005 | תתפגר סקסי | סנדי |  |
| 2005 | ארץ קרה | ג'וזי איימז הצעירה |  |
| 2006 | Price to Pay | טריש |  |
| 2006 | אלפא דוג | אלינה |  |
| 2006 | כל הבנים אוהבים את מנדי ליין | מנדי ליין |  |
| 2007 | ספין | אמבר |  |
| 2007 | לזכור את המבוכה | ג'וליה פורד |  |
| 2008 | לעולם אל תיכנע | באחה מילר |  |
| 2008 | לילות אל. איי. | כריסטי |  |
| 2008 | פיינאפל אקספרס | אנג'י |  |
| 2009 | מחסלות לשעבר | ניקי |  |
| 2009 | משפחת ג'ונס | ג'ן ג'ונס |  |
| 2009 | ברוכים הבאים לזומבילנד | 406 |  |
| 2009 | האב החורג | קלי פורטר |  |
| 2010 | ובקרוב האפלה | סטפני |  |
| 2010 | The River Why | אדי |  |
| 2010 | מחלקה סגורה | קריסטן |  |
| 2011 | מרדף עצבני | פייפר |  |
| 2011 | יומן הרום | שאנל |  |
| 2013 | סירופ | סיקס |  |
| 2013 | פרנויה | אמה ג'נינגס |  |
| 2013 | מצ'טה קטלני | מיס סן אנטוניו |  |
| 2014 | 3 ימים להרוג | הסוכנת ויוי |  |
| 2015 | One More Time | ג'וד |  |
| 2015 | מג'יק מייק 2 (אנ') | זואי |  |
| 2015 | The Adderall Diaries | לנה אדמונד |  |
| 2015 | הנערה הדנית | אולה פולסון |  |
| 2017 | נשואים פלוס מינוס | פאני |  |
| 2017 | ליגת הצדק | מירה |  |
| 2018 | הריח שלה | זלדה |  |
| 2018 | שדות לונדון | ניקולה סיקס |  |
| 2018 | אקוומן | מירה |  |
| 2021 | Gully | ג'ויס |  |
| 2021 | ליגת הצדק: גרסת סניידר | מירה |  |
| 2022 | אקוומן 2: הממלכה האבודה | מירה |  |
| TBA | Run Away with Me |  |  |